Kjære Tele2 kunde!

Som administrerende direktør for Tele2 Norge er jeg veldig opptatt av
hva du som kunde mener om Tele2. I snart 8 år har Tele2 utfordret Telenor,
ved å tilby enkle og billige kvalitetsprodukter. Dette har resultert i at
vi nå har over 600 000 kunder, noe vi er svært stolte av! Samtidig er vi
veldig klar over at vi alltid kan bli en bedre leverandør, og som en
utfordrer må vi alltid jobbe hardere enn våre konkurrenter for å være
attraktive for deg som kunde.

Derfor ønsker jeg å få dine tilbakemeldinger og konkrete innspill på
hva du mener Tele2 kan gjøre bedre. Dine erfaringer med Tele2 er veldig
viktige for at jeg skal gjøre en bedre jobb. I den sammenheng tar jeg
personlig i mot og besvarer e-post fra deg.

For å sende meg en e-post: [email-masked]

Jeg ser frem til å høre fra deg!
Takk for at du er Tele2
kunde.

Vennlig hilsen

Henrik Müller-Hansen
Adm. Direktør Tele2 Norge
AS